Pielikums Nr. 1

TEHNISKĀ SPECIFIKĀCIJA
Nekustamā īpašuma (zemesgabala) noma transportlīdzekļu stāvlaukuma ierīkošanai un apsaimniekošanai
Prasības pakalpojuma sniegšanai
1. Pretendents nodod lietošanā sev piederošu nekustamo īpašumu, kura sastāvā ietilpst  transporta kustībai paredzēta nodalīta teritorija ar cieto segumu – asfalta, asfaltbetona, bruģa u. tml. segumu (izņemot grants vai šķembu segumu) vismaz 160 gab. M1 vai N1 kategorijas transportlīdzekļu novietošanai. 

2. Teritorijas atrašanās vietai jābūt ne tālāk kā 500 (pieci simti) metri no ēkas Hipokrāta ielā 2, Rīgā, kadastra apzīmējums 01001222078001, Rīgas vietējā ģeodēziskā tīkla punkta “Gaiļezers”.
3. Teritorijai jābūt neierobežotai piekļuvei 24 (divdesmit četras) stundas diennaktī, 7 (septiņas) dienas nedēļā.
4. Pretendentam jānodrošina Pasūtītājam iespēju uzsākt nekustamā īpašuma (zemesgabala) lietošanu autostāvvietas ierīkošanai  ne vēlāk kā 2022.gada 01.februārī.
5. Teritorijā būtu vēlams horizontālais marķējums autostāvvietu izkārtojumam. 
6. Pasūtītājs, saskaņojot ar Pretendentu, ir tiesīgs nekustamajā īpašumā (zemesgabalā) uzstādīt kabeļus, gaismas ķermeņus un antenas, kā arī veikt teritorijas labiekārtošanu, t.sk., bet ne tikai, seguma, horizontālo marķējumu atjaunošanu, un uzturēšanu.
7. Pasūtītājam tiek piešķirtas tiesības noteikt autostāvvietas izmantošanas kārtību pēc Pasūtītāja izstrādātiem autostāvvietas lietošanas noteikumiem, kas atbilst Latvijas Republikā spēkā esošo normatīvo aktu prasībām, tostarp patērētāju tiesību aizsardzības noteikumiem. Pasūtītājs nodrošina regulāru autostāvvietas lietošanas noteikumu kontroli un saņem visus maksājumus par tās izmantošanu, tostarp soda sankcijas par lietošanas noteikumu pārkāpumiem.
8. Pasūtītājam, saskaņojot ar Pretendentu un ievērojot normatīvo aktu prasības, tiek piešķirtas tiesības nekustamajā īpašumā (zemesgabalā) uzstādīt sava uzņēmuma reklāmu. 
9. Pasūtītājs par nekustamā īpašuma nomu norēķinās 10 (desmit) darba dienu laikā pēc rēķina saņemšanas.
10. Par nekustamā īpašuma (zemesgabala) nomu tiek slēgts rakstveida līgums ar darbības termiņu 12 mēneši.

11. Nomas piedāvājuma iesniegšanas termiņš noteikts līdz 14.01.2022., pl. 13:00.
